En kvindelig landbrugsmedhjælper får nu efterbetalt 65.000 kroner af sin tidligere arbejdsgiver, skriver Fagbladet 3F.

 

Den unge kvinde blev snydt for løn, mens hun arbejdede på landmand Thorbjørn Carlo Thomsens gård i Nordjylland. Pengene kommer til udbetaling, efter at 3F har rejst en faglig sag - og indgået forlig med landmanden. Thorbjørn Carlo Thomsen har på papiret sagt ja til at betale løn efter overenskomsten. Alligevel har han fast betalt en løn langt derunder - 17.000 kroner om måneden for 40 timers arbejde om ugen. - Jeg er ikke tilfreds med forliget. Men jeg har betalt for at komme videre, siger landmanden til Fagbladet 3F.